Python2 pót-zárthelyi feladatsor – 2017. december 11.

Írjon programot, ami megvalósítja a "Huszonegyes" játékot.

(Info: https://hu.wikipedia.org/wiki/Huszonegyes)

**1. feladat (10 pont)**

Hozzon létre két listát, amely a játékhoz szükséges adatokat (lapokat és értékeket) tárolja.  
Ezután írassa ki az összes lapot és zárójelben az értékét az alábbi formában:

VII (7), VIII (8), IX (9), X (10), Alsó (2), Felső (3), Király (4), Ász (11)

**2. feladat (20 pont)**

A program adjon két-két véletlen lapot mind a négy játékosnak (Kati, Zsuzsi, Peti, Pali).

Írja ki az alábbi formában (a pontszámokat helyiérték szerint igazítva) a játékosok pillanatnyi állását:

Kati: 6 Alsó, Király

Zsuzsi: 18 VII, Ász

Peti: 17 IX, VIII

Pali: 10 Felső, VII

**3. feladat (20 pont)**

Bővítse a feladatot, kérdezze meg a program minden egyes játékostól sorban (és aztán majd további körökben), hogy kér-e még lapot. Aki kér, annak adjon egy-egy véletlen lapot. (Végtelen számú paklival dolgozunk, a lapok nem fogynak el.) Minden egyes kör után írja ki a játék állását, mint a 2. lépésben.

**4. feladat (10 pont)**

Hirdesse ki a program, hogy ki esett ki (akinek 21-nél több pontja van), illetve ki nyerte a játékot (akinek legtöbb, de 22-nél kevesebb pontja van). (A valós játékban a két ász értékesebb, mint az éppen 21 pont, plusz pontért ezt is beleveheti az értékelésbe.)

**5. extra feladat (20 pont)**

Tartsa számon a program, hogy 32 lapja van a magyar kártyának, és pl. ha négy király már kézben van, akkor ne adjon ötödiket.

**A leadás módja:**

* A fájlok nevének formátuma:

potZH\_feladatszam\_neptunkod\_vezeteknev\_keresztnev\_programnev.py,

pl.

potZH\_1\_XYZ9AB\_Kovacs\_Laszlo\_21es\_lapok\_ertekek.py

(Ha a függvényt külön modulba tesszük, eltérő, de logikus fájlnevet használunk.)

* A nem megfelelő nevű fájlok tartalmát nem értékeljük.
* A teljes megoldás egyetlen e-mailben küldendő el a [born@gamma.ttk.pte.hu](mailto:born@gamma.ttk.pte.hu) címre. A biztonság kedvéért várja meg a megoldás és a csatolt file beérkezésének visszaigazolását.

**Az értékelésről:**

* A ponthatárok az eredményektől függően lesznek meghatározva, de az elégséges határa 20 pont.
* Nem működő program 0 pontot ér.
* Komment nélküli program pontszáma 30%-kal csökken.

**További szabályok:**

* A feladatokat Python 2 nyelven kell megoldani (mint órán).
* Bármilyen segédeszköz használható, amely rendelkezésre áll, és a ZH írása előtt már az elérhető formájában létezett.
* Tilos bárminemű kommunikáció a ZH alatt, kivéve a gyakorlatvezető felé feltett (értelmes!) kérdéseket. Akit ennek megszegésén érünk, azonnal távozik, érdemjegye elégtelen.
* Ha valamit a feladatsor nem határoz meg egyértelműen, akkor a megoldás módja szabadon választható.