Zárthelyi feladatsor – 2018. november 26. 8:00  
*Névnapok*

1.

Készítsen programot, amely beolvassa a **nevnap.txt** fájlt, közvetlenül netről. Írja ki a novemberi napok sorait, minden tizedik sor után álljon meg, és Enter-re folytassa a listázást.

10 pont

2.

Bővítse a programot úgy, hogy bekér egy dátumot „20181126” formátumban, és megmondja, hogy aznap milyen névnap(ok) van(nak). A válasz formátuma: „November 26: Virág”

A dátumbekérést „X” végjelig folytassa. Ha nem dátumot kap, vagy nem megfelelő formátumban, akkor ismételten tájékoztasson a helyes formátumról, és kérje be újra.

10 pont

3.

Bővítse a program képességét, kérjen be egy nevet, és mondja meg, mely napon (vagy mely napokon) van a névnapja. A névbekérést szintén „X” végjelig folytassa. Ha nem találja meg a nevet, arról is udvariasan tájékoztasson.

15 pont

4.

Segítsen a névválasztásban a babát váró családoknak: kérjen be egy kezdőbetűt, és listázza ki vesszővel elválasztva az adott betűvel kezdődő neveket.

15 pont

**A leadás módja:**

* A fájlok nevének formátuma:

ZH\_feladatszam\_vezeteknev\_keresztnev\_neptunkod\_datum\_ora\_idopontja.py,

pl.

ZH\_1\_Kovacs\_Laszlo\_XYZ9AB\_20181125\_0800.py

(Ha a függvényt külön modulba teszi, a fájlnévhez fűzze hozzá a függvény nevét.)

* A teljes megoldás e-mailben küldendő el a [born@gamma.ttk.pte.hu](mailto:born@gamma.ttk.pte.hu) címre. A biztonság kedvéért érdemes megvárni a megoldás és a csatolt fájlok beérkezését.

**Az értékelésről:**

* A ponthatárok az eredményektől függően lesznek meghatározva, de az elégséges határa 50%.
* Nem működő program 0 pontot ér.
* Magyarázó megjegyzések nélküli program pontszáma 30%-kal csökken.

**További szabályok:**

* A feladatokat Python 2 nyelven kell megoldani.
* Bármilyen segédeszköz használható, amely rendelkezésre áll, és a ZH írása előtt már az elérhető formájában létezett.
* Tilos bárminemű (online vagy offline) kommunikáció a ZH alatt. Akit ennek megszegésén érünk, azonnal távozik, érdemjegye elégtelen.
* Ha valamit a feladatsor nem határoz meg egyértelműen, akkor a megoldás módja szabadon választható.